b'\n_START_ARTICLE_\nK.K. K\xc3\xb6ssi\n_START_PARAGRAPH_\nK.K. K\xc3\xb6ssi (23. toukokuuta 1981 \xe2\x80\x93 13. lokakuuta 2004) oli suomenhevosravuri. Se oli v\xc3\xa4rilt\xc3\xa4\xc3\xa4n punarautias, 154 cm korkea ori. K.K. K\xc3\xb6ssin is\xc3\xa4 on Vokker ja em\xc3\xa4n is\xc3\xa4 Erilo. Oriin kasvattaja on Ky\xc3\xb6sti Kemppainen._NEWLINE_K.K. K\xc3\xb6ssi kilpaili vuodet 1985\xe2\x80\x931995. Se juoksi yhteens\xc3\xa4 244 starttia, joista voittoja kertyi 84, kakkossijoja 25 ja kolmossijoja 26. Hevosen voittosumma on 341\xc2\xa0434 euroa. Sen enn\xc3\xa4tykset ovat 22,3aly ja 24,5ke. K.K. K\xc3\xb6ssin valmennuksesta ja ohjastuksesta vastasi aluksi Risto Lanki, jonka j\xc3\xa4lkeen se siirtyi Heikki Torviselle vuonna 1990._NEWLINE_Ori kantakirjattiin Tampereella vuonna 1986. Rekister\xc3\xb6ityj\xc3\xa4 j\xc3\xa4lkel\xc3\xa4isi\xc3\xa4 sill\xc3\xa4 on 256.'